Beloning uitgeloof vir inligting oor polisiemoordeArgieffoto: SAPD Dan Plato, Wes-Kaapse minister van gemeenskapsveiligheid, het gesê ŉ beloning van R50 000 is uitgeloof. Volgens Plato is 21 polisiebeamptes verlede jaar in die Wes-Kaap vermoor en 645 aanvalle aangemeld. Hy het gesê dit beteken die Wes-Kaap is die provinsie waar die meeste polisiebeamptes aangeval of vermoor word, terwyl hulle aan diens is. “In die laaste drie jaar (2012/13 – 2014/15) was daar 1 285 voorvalle waar polisiebeamptes aangeval is die provinsie en 50 beamptes is vermoor. Die statistiek is afskuwelik. Die situasie is abnormaal en kan nie aanvaar word nie, gegewe inwoners se hoë agting vir die brawe mans en vroue in blou wat onvermoeid werk om ons te beskerm en dien,” het Plato gesê. “Ek hoop die beloning is ‘n streng waarskuwing vir enigiemand wat dodelike aksie wil neem teen die brawe mans en vroue wat ons gemeenskap dien – daar is nou ŉ bykomende 50 000 redes hoekom jy nie daarmee gaan wegkom nie,” het Plato gesê.